Абе, лаф да става | webcafe.bg\nАбе, лаф да става\n02.04.2017, 16:44 (обновена 05.04.2017, 20:23)\nПет популярни facebook фрази, които значат друго.\nДа се разберем още в началото. Вашата фейсбук стена си е ваша. Общи са само чуждите. Вие сте свободни да си споделяте каквото решите и изобщо не ви интересува кой как го възприема. Освен когато ви интересува живо, т.е. винаги. Иначе защо ще го споделяте, нали така?\nКато всяка комуникация, така и социално-мрежовата обаче предлага език, който уви изобилства от клишета и архаизми, характерни за началото на регистрацията ви. Ето как вие често пъти рискувате да останете неразбрани от коя страна на дясното разединение стоите или как схващате ключови геополитически парадигми, защото в изблик на емоция сте употребили апел, който вече означава друго.\nСега ще ви обърнем внимание на най-честите недоразумения в това отношение и какво е новото им значение.\n"Добро утро, приятели!"\nВ зората на фейсбук, когато все още не беше ясно, че платформата предлага възможност да си груб и кисел, а само най-напредничавите пишеха полуеректирало "zdr" на фалшиви профилни снимки, ние до един имитирахме учтивост.\nОнзи неловък момент, в който група непознати са събрани на едно място и са адски вежливи в своята заедност. Като първите работни дни на ново Народно събрание, където за известно време не мразим ДПС, че имаме да гласуваме кабинет. Или сезон на Биг Брадър, преди да избухне диспута за праза, ако са ви уморили политическите метафори и тази ви изглежда по-друга.\nПостепенно понатрупалите опит замениха сутрешните поздрави с директен фокус към собствената си персона. Това обаче не означава, че мрежата (особено тази в така наречените огнища на старата селската десница) не изобилства от благи пожелания за успешен ден. Днес те обаче нямат силата на утринен поздрав между сънени минувачи, а са еквивалентът на прочистване на гърлото във речниковия запас на Любо Пенев.\nДа се чете: И аз искам нещо да кажа, ама не съм го измислил още.\n"Не мога повече да живея в тази държава"\nТова е фразеологичен израз от по-късната епоха, към него често пъти има и сакрална Ботева клетва за Терминал 1 и 2 като единствена възможност на нереализирания интелигент-хайдутин. Използващите го са загърбили добротата на утрото и са силно разочаровани от състояла се непосредствено колизия - обикновено избори.\nНищо не пъди така временно сънародниците ни, както резултат от вот. Такива огромни маси гласоподаватели се заканват да си стегнат багажа и да поемат в неизвестна посока, та чак ни просълзяват. Слава Богу, или багажът е повечко, или до последния момент не успяват да намерят евтини оферти, но масовото преселение не се случва в рамките на заявеното. Дори не се налага на патриотите да блокират линията на рейс 84, за да спират от емиграция. Не че им е хрумвало точно това, на тях главният им интерес е какво влиза, не какво излиза.\nПубличният отказ от гражданска и топографска принадлежност, виртуалното заминаване, преосмислянето и връщането също са си форма на нелеп изборен туризъм, но да не задълбаваме.\nДа се чета: Мамка ви мръсна, гадове долни, аз съм много повече от вас!\n"Да излезем на улицата"\nВ бойния, не в двигателно-развлекателния смисъл. Изразът е характерен както за художествено-творческата градска средница, така и за представителите на региони с не толкова развита тротоарна инфраструктура. При тях призивът обикновено е свързан с „вдигане" и „тръгване".\nХодилите казарма често пъти романтично си спомнят за вечно несмазания калашник и предлагат да са в ариергарда на офанзивата срещу каквото там се поема.\nПоследния път, когато попаднахме на подобни призиви, беше в коментарните полета под забавно видео, в което застаряващ военен от резерва даваше интервю пред дневален, стоящ с шапка в помещение. Чичото постави световен рекорд със словосъчетанието „поради простата причина" и ние тайно предполагаме, че просто бърка ударението на простатата в разяснителния си анализ. Под видеото де що има тип, пращащ оная си работа на лични, се заканваше да се вдига и да измита/избива/изпива лошите.\nГоли до кръста мъже във фитнеси до един ще ни пазят от ердогангстерска инвазия - стана ясно от тая пламенна публикация.\nДа се чете: Ако нещо се случи, дайте знак, да пиша и аз за това във фейса.\n"Ще си прочистя френдлистата"\nНищо не смразява кръвта така, както това изречение на стената на някой фейсбук-Пиночет, в чиято френдлиста очевидно все още сте. Не че познавате въпросния, но възможността да си отидете от жалкия му социален живот, само защото не отговаряте на някакъв въображаем критерий, е ужасяваща.\nОще по-тежко звучи пасивно-агресивната мантра, в която ви приканват сами да се отпишете от списъка с приятели. Нито „Добро утро" вече ще има за вас, нито ще знаете за евентуалното отправяне към терминалите, а и ако стане „вдигане" и „поемане", вие няма да сте в час.\nПрочистването на френдлиста влиза в директно противоречие с призивите за обединение, които обикновено са в основата на бунтовно-клавишните настроения. Понеже как човек да се обедини с такива като него, които не мислят същото, а? Майната им на процентите, въпросът е принципен.\nДа се чете: Искам да съм обграден само от себе си.\n"Препоръчайте ми филм"\nМалко култура за финал. Ако сте подминали с презрение сутрешните поздрави, успели сте да не поемете към Терминал 1/2, не сте пред Парламента с гранатомет да сваляте политическата класа, прочистили сте листата така, че да не намалее съществено, значи може би е време за филм.\nВие и книги харесвате, което си личи от факта, че вероятно сте издали вече няколко, така че сега обявявате на света, как е време за малко по-посредствено забавление. След подобен апел, голяма част от близките ви се впускат в абсурдно еклектично наддаване, в което вкусът е като задните части - не толкова, че всеки си го има, колкото че някои го използват, за да ходят до тоалетна с него.\nТа, в миг получавате предложения от комиксови блокбастери до мъчителни артистични полюции, като непременно трябва да присъства Паоло Сорентино, този Коельо на кинематографията. Доза ретро също върши работа, но все пак да не е много преди "Полетият поливач". В крайна сметка не приемате нищо от препоръчаното, цъкате каналите и псувате как нищо няма за гледане.\nДа се чете: Напишете ми филма, с който искате да изглеждате интелигентни\nНакрая искам да се извиня, че не ви поздравих достатъчно учтиво в началото, хубав ден да имате и вие. Наистина няма живот вече в тая държава, дайте едно разписание на терминалите, ако ще се вдигате с калашниците след униформения чиче, нека е след работно време, не ме трийте от приятели, нека просто се престорим, че не съществуваме и хвърлете едно око на първите пет заглавия в Замундата, ако не искате да ви зашеметя с познанията си по скандинавска нова вълна.\nOще: любо пенев паоло коело пиночет сорентино социална мрежа статуси фейсбук\n5 Xaoc | 03.04.201712:00\nГолямо браво на автора. Трябва само да се отбележи, че статията би била най-ясна от активни фейсбук потреби. Хайде, отивам и аз към Терминал 2, че не се издържа вече! Цамо не знам дали ще ме пуснат с касетките с буркани и триметровото знаме в самолета. Все пак искам да взема малка частица патриотизъм като замина от родината.\n4 iii_krv | 03.04.201706:52\nНо не и преди да поизгледаме некой фиулм от зумъндатъ, само ни знъм кои...\n3 iii_krv | 03.04.201706:49\nАз вадя какалашника и чакам да се присъедините- не можем повече да позволяваме на всякакви владовци да ни будалкат тука и после към терминал 1/2 и айдеее!!!\n2 Elkis | 02.04.201722:54\nС какво право сравнявате Паоло Сорентио с Коелю?\n1 scuba | 02.04.201721:55\nМиризлива словесна пръдня.\nАвтора,другия път да пишеш на по-малко от три ракии!


NewBusiness.bg - Статии - Zadrujno.bg предлага не просто сделки, а преживявания\nИнтервю с Камен Кънев, изпълнителен директор на МОИТЕ ПАРИ, Българският финансов пътеводител\nГ-н Кънев, как се появи идеята за zadrujno.bg?\nФилософията на МОИТЕ ПАРИ винаги е била ориентирана към клиента, с грижа той да бъде добре информиран, да се отговори на нуждите му и да се чувства добре. Мислейки как да стимулираме хората да опитват нови неща, без това да се отрази зле на финансите им, решихме да въведем в България модела на груповото пазаруване, чрез сайта Zadrujno.Bg. Сайтове като Groupon от години действат много успешно на Запад.\nКризата също оказа влияние, от гледна точка на това, че търговците се отвориха за тази нова форма на привличане на клиенти, особено при положение, че инвестират единствено стойността на отстъпката и нищо повече за такава ефективна реклама с пряка измерваемост чрез продажби едновременно с това.\nЗа около 1 година се появиха много подобни сайтове, които предлагат същата услуга като Вашата. Как успявате да останете конкурентоспособни?\nСтремим се да бъдем гъвкави, да предлагаме постоянно нови и необичайни неща. Освен това нашият фокус не е концентриран върху бройките продадени ваучери, а върху преживяването. Тъй като много държим на качеството, подбираме търговци с доказани позиции, от които и ние като клиенти сме били доволни. Може да се каже, че се отличаваме с това, че предлагаме не сделки, а преживявания; не намаления, а възможност да се опита нещо ново и интересно, но на такава цена, че всеки да може да си позволи да пробва.\nЗа кого е по-изгодно предлагането на продукти и услуги на значително по- ниска цена – за потребителя или за търговеца? И каква е гаранцията, че търговецът ще предостави качествена услуга?\nНашата философия е, че в задружното пазаруване всички остават доволни. Потребителите получават големи отстъпки за интересни и качествени продукти и услуги, получават разнообразие и персонално отношение.\nТърговците получават реклама под формата на преки продажби. Рекламната инвестиция е само стойността на отстъпката, а добре обслужените и доволни клиенти могат да станат постоянни клиенти и на редовна цена. Това е и гаранцията за обслужването: когато търговецът осъзнае, че с добро отношение към Задружните си клиенти ще постигне дългосрочни резултати.\nКои от предлаганите от Вас оферти се радват на най- голям интерес?\nНай-купувани са услуги от категория „Здраве и красота” и „Заведения”. Интерес има обаче и към по-необичайните предложения като екстремни спортове, екскурзии и хотелски пакети и т.н.\nСпоред националната статистика в България се харчи най- много за храна. Дали вашата форма на онлайн пазаруване може да стимулира потреблението и в други сфери и да задвижи икономиката в по- общ план?\nТова вече се случи – отстъпката е стимулът за импулсивна покупка, но не е водещата причина. Просто всеки човек има нужда от разнообразни преживявания, от забавление и добро прекарване. Със задружното пазаруване това е достъпно на един бутон разстояние.\nОсвен това профилът на нашите клиенти показва, че те са с по-високо образование, доходи и позиции от средния Интернет-потребител в България, което показва, че малко по малко животът на хората започва да става по-активен и интересен, а не да се върти само около оцеляването.\nОще: Zadrujno.bg, потребители, продажби, търговци, услуги, клиенти, отстъпки, цена, позиции, продукти, онлайн пазаруване, сайт


Домашна провансалска майонеза за салата\nПригответе домашно приготвен сос за салата от пъдпъдъчи яйца, зехтин, оризов оцет и провансалска майонеза. Мащерката и риганът придават на традиционната майонеза приятен аромат на френския хинтерланд. С този сос, печено месо, месна салата на празничната маса и салата „Оливие” ще бъде по-вкусна.\nАко празникът е домашно приготвен, тогава храната трябва да отговаря на изискванията! Новогодишните рецепти са различни от всички останали, тъй като за това събитие винаги искате да приготвите нещо специално, запомнящо се. И тук идва правилото - красотата в детайлите! Това в много отношения е подходящо не само за дизайна на новогодишната маса, но и за такива светски продукти като хляб, майонеза, масло. Така че мухата в мазта не разваля барела с мед, поставя малко усилия и пече хляба със собствените си ръце на новогодишната маса, прави домашна провансалска майонеза за салата, печете торта и торта. Твоите произведения ще бъдат оценени и ако е разумно всичко да се планира, ще има достатъчно време.\nПорции: 250 г\nСъставки за домашна провансалска майонеза за салата\n8 пъдпъдъчи яйца;\n220 мл висококачествен зехтин;\n15 ml оризов оцет;\n10 g дижонска горчица;\n7 g кафява захар;\n5 g фина сол;\n3 g черен пипер;\n3 g риган;\n2 клончета мащерка.\nМетодът за приготвяне на домашно приготвена майонеза "Provencal" за салата\nЯйцата от пъдпъдъци се разпадат в дълбока купа, отделят жълтъка от протеина. Удобно е да го правите с чисти ръце или с помощта на специално устройство. Пластмасовата бутилка в този случай помага много зле, тя привлича не само жълтъка, но и протеина.\nПротеинът може да бъде замразен, така че да продължи дълго време, или да се приготви целувка за сладка маса.\nСмесете жълтъка с Дижон или с горчицата на масата. За разлика от обичайното, Дижон е по-нежен, по-разпространен е в Европа от нашия болярин или руски.\nСега се налива купа от фина готварска сол и кафява тръстикова захар. Захарът от тръстика ще даде лек карамелен оттенък на соса, той е много апетитен.\nСега взимаме потапящия миксер в ръцете си и започваме да смесваме съставките с дюзата за размахване. Постепенно, първата капка наведнъж, започваме да добавяме висококачествено зехтин от първото студено пресовано разнообразие. След като емулсията се образува, маслото може да се излее в тънък поток, като постепенно се увеличава скоростта на смесителя.\nНа този етап ще трябва да поискате помощ от роднини или да бъдете креативни. Без да изключвате блендера, добавете оризовия оцет на малки порции. С първите капки оцет сосът ще се осветли.\nПродължаваме да смесваме съставките още 2-3 минути със средна скорост. Масата трябва да се получи дебела и подобна на крема.\nРазбийте няколко грах черен пипер в хаван. С мащерка разкъсваме листата. Добавете пипер, риган, мащерка и сте готови.\nДомашна майонеза "Прованс" за салата се поставя в буркан, поставя се в хладилника. Може да се съхранява за 4-5 дни, но е по-добре да се използва през деня, тъй като отнема доста време, за да се подготви, а прясната храна винаги е по-здрава!\nДомашна майонеза от пъдпъдъчи яйца\nМесна салата на празнична трапеза\nСтъпка по стъпка рецепта за домашно приготвена майонеза в блендер\nДомашна майонеза: как се произвежда, използва и съхранява\nСлоеста салата с риба тон а ла "Мимоза"\nКак да си направим майонеза у дома - най-добрите рецепти за пикантен сос. Характеристики на вкусна домашна майонеза\nПилешка салата с моркови и сирене\nОливие: най-популярната салата на празничната маса! Класическа салата Оливие: фото-рецепта стъпка по стъпка с тайните на автора за подобряване на вкуса на ястието\nСалата от шунка са най-добрите рецепти. Как да правилно и вкусно да се готви салата с шунка.\nСалата с шунка, китайско зеле и пъдпъдъчи яйца\nКартофена салата с гъби - цялостно ястие за летен обяд или вечеря. Стъпка по стъпка фото-рецепта за картофена салата с гъби\nЛесно пилешка салата със сирене и моркови


Начало Новини Пари Сен-Жермен каза кои играчи иска от Реал Мадрид за Неймар\nНо дори Реал Мадрид да даде Рафаел Варан и Винисиус Жуниор, ще трябва да добавят голяма сума, защото парижани искат 250 млн. евро за Неймар\nБразилецът е в центъра на трансферна сага през това лято, в която са замесени мадридчани и Барселона.\nПари Сен-Жермен каза на Реал Мадрид, че иска Рафаел Варан и Винисиус Жуниор като част от евентуалната сделка за Неймар. Бразилецът е в центъра на трансферна сага през това лято, в която са замесени главно мадридчани и Барселона. Въпреки, че и други от европейските грандове искат да отмъкнат Неймар от „Парк де Пренс“. Но дори „белите“ да дадат двамата желани играчи, ще трябва да добавят голяма сума, защото парижани искат 250 милиона евро за Неймар.\nОсвен това треньорът Томас Тухел каза, че бразилската звезда няма да бъде продаден без да му е намерен подходящ заместник. Той харесваше другият бразилски национал Филипе Коутиньо, но от „Ноу Камп“ го преотстъпиха на Байерн. Баварците ще платят наем от 19 милиона паунда за един сезон и ще имат задължението да му плащат заплатата, докато е при тях. По този начин Коутиньо отпадна като разменна монета в ръцете на Барселона за желаното връщане на Неймар в клуба.\nПредишна статияНюкасъл загуби нападателя Джоелинтон заради контузия\nСледваща статияЛивърпул с шанс за уникално постижение за английски отбор


Aberdeen: Пазарът греши, продавайте щатски държавни облигации! - infostock.bg\nAberdeen: Пазарът греши, продавайте щатски държавни облигации!\n31 Май 2019 09:40\nAberdeen Standard Investments продава щатски държавни ценни книжа, защото смятат, че инвеститорите грешат в очакванията си Фед да намали лихвените проценти през тази година, което е и в основата на поскъпването на този род книжа.\nМениджърите на фонда съкращават позициите си в дву- и петгодишни американски държавни облигации, следствие на очакванията си че, най-голямата световна икономика ще остане стабилна.\nКоментарите на Aberdeen стават реалност в момент, когато доходността на 10-годишните облигации е най-ниска от 2017-та година, а ключова част от лихвената крива е с отрицателен наклон, сигнализирайки потенциална рецесия.\n„Икономическите условия в САЩ са устойчиви и в момента няма явна причина за ФЕД да облекчи паричната политика“, според Адам Маккейб, анализатор във финансовата институция, управляващи активи на стойност 643 милиарда долара. "Препятствието, което Фед ще трябва да прескочи, за да се улесни монетарната политика, е доста високо."\nДържавните правителствени облигации поведоха печалбите при глобалните облигации през тази седмица, когато търговското напрежение между САЩ и Китай продължи да ескалира и накара инвеститорите да поглеждат все по-често към тези сигурни активи.\nЛихвите по 10-годишните щатски облигации се понижиха до 2.21% в сряда, или най-ниското им ниво от септември на 2017-та година, а тази по двугодишните - до 2.05%.\nТърговците увеличават залозите си, че големите централни банки ще трябва да облекчат политиката си, за да стимулират глобалната икономика. В момента в нивата на фючърсите на облигациите се залагат залози за три намаления на лихвите до края на следващата година.\nМнението на финансовата институция Aberdeen е в противоречие с тази на Bank of America Merrill Lynch, която очаква доходността по 10-годишните облигации да се понижи до 2.05% до декември.\nОт Antares Capital прогнозират, че лихвеният процент може да се понижи до 2% поради търговската война на САЩ и Китай, докато от Morgan Stanley смятат, че обърната крива ясно сигнализира спад.\nВсе пак, последните данни подкрепят тезата на Aberdeen, че икономиката се движи добре. Икономическият растеж в САЩ се ускори до 3.2% през първото тримесечие, като се оказа над средните прогнози на Уолстрийт, докато безработицата се понижи до 3.6%, или най-малко от почти 50 години.\n"Ако Фед не облекчи паричната политика, трудно ще е да се поддържат нивата на доходност, които цените на пазара залагат в момента", смята Маккейб. "Очаквам до края на годината, доходността да достигне 2.7% до 2.75% за 10-годишните щатски облигации".\nЗа сравнение, в четвъртък доходността по този род ценни книжа нарасна с една базисна точка до 2.27%.\nДокато Aberdeen е негативно настроен по отношение на държавните ценни книжа, от финансовата институция са позитивни за китайските държавни облигации, като смятат, че от там ще разхлабят финансовите условия, за да стимулират растежа в среда на търговска война със САЩ.\nКитайската народна банка заяви този месец, че ще намали задължителните минимални резерви, за да освободи 280 милиарда юана (41 млрд. долара) от по-дългосрочни фондове, като намали дела на депозитите, които малките банки трябва да блокират.\nПазарът на облигации, или пазарът на акции - кой е в грешка?\nГъндлах: Сривът от миналата година само загатва за това, което предстои


Дериват: Значение и дефиниция | Capital.com\nКратък речник Дериват\nДериватите са финансови инструменти, които произтичат от стойността на Основен актив. Те често се използват от инвеститорите като Хедж или защита срещу риск. Това означава предположения за бъдещата стойност на нещо, обикновено Основен актив като акции или облигации. Ако предполагате, например, че стойността на вашите акции рязко ще падне, вие все пак можете да получите известна възвращаемост, ако това стане.\nКъде сте чували за Деривати?\nНавсякъде. От осемдесетте години Дериватите стават големи новини, а понякога лоши новини. Те се считат за една от причините за световната икономическа криза през 2008 г. Но те продължават да се използват от широк кръг инвеститори, които искат да се опитат да се възползват от внезапните колебания на цените.\nКакво е необходимо да знаете за Дериватите...\nДериватите може да се обвържат с движенията на цената на активи като акции, облигации, валути и лихвени проценти. Но те може да се свържат и с инфлацията, цените на имотите и в някои случаи дори с времето!\nСтрого казано има само три вида Деривати: Фючърсни договори, както и форуърдни договори и договори за опции. Фючърсите и форуърдите по същество са еднакви с изключение на това, че последните се очаква да стигнат до доставката на актива за разлика от първите.\nФючърсен или форуърден договор е споразумение да се купи актив по посочена цена на посочена дата. Опцията дава правото, но не задължава да се направи същото.\nСуаповете технически не са Деривати, въпреки че широко се смятат за такива. Те включват обмен на финансови инструменти.\nДоговорите за разлика (CFDs) имат много от свойствата на Дериватите заради това, че позволяват на търговците да заемат позиции по Основен актив.\nФинансов продукт (инструмент)\nКакво е финансов инструмент? Финансовият...\nCapital.com Дериват: Значение и дефиниция


Глобалният ислямизъм и раждането на Европейския халифат | ГЛАС НА БЪЛГАРИТЕ ОТ МАКЕДОНИЯ\n← Русофилистичен ли е българският национализъм?\nПол Крейг Робъртс: Русия е дала съгласието си за атаките в Сирия, за да спаси Тръмп →\nГлобалният ислямизъм и раждането на Европейския халифат\nПубликувано на април 15, 2018 от администратор\nАко се съди по данните, периодично публикувани от различни специализирани институции и от големите западни медии, днес на територията на Европа е разположена цяла армия от радикални ислямисти.\nТерористични нападения на радикални ислямисти в Европа и Турция\nМалка част от тях вече разполага с „безценен“ боен опит от сраженията в Либия, Сирия или Ирак, а останалите засега се ограничават само с изповядването на радикален ислям. Никой обаче не може да каже със сигурност, къде точно минава тънката граница, отвъд която последните се превръщат в джихадисти. Според британския „Таймс“, контраразузнавателната служба MI-5 наблюдава над 20 хиляди ислямисти, които са граждани на Великобритания. Във Франция, местните служби за сигурност държат под око 16 000 привърженици на радикалния ислям. По данни на неправителствената организация Islamic World Map, в Германия живеят около 10 хиляди салафити, изповядващи уахабизма, както и още между 20 и 40 хиляди души, изповядващи други версии на радикалния ислям (1). Тоест, става дума общо за поне 60-80 хиляди радикални ислямисти, които живеят на територията на Европа, като този брой почти се равнява на числеността на армията на т.нар. Ислямска държава, в периода на нейния най-голям възход. Според активистите на Islamic Wold Map, които следят активността на радикалните ислямисти на Стария континент и документират организациите им в Европа, „става дума за истинско бунтовническо движение“.\nРаждането на „европейския халифат“\nВ момента в Европа действат над 180 ислямистки формации, прикриващи се като неправителствени правозащитни организации, които прокарват идеята за създаване на глобален „халифат“ и водят активна борба с противниците на ислямизация на Европа. А най-парадоксалното в случая е, че го правят с парите на европейските данъкоплатци, както и с щедрото спонсорство на редица близкоизточни държави. От 2010 насам, ислямистките организации на континента са получили над 300 милиона долара. По-голямата част от тях са свързани с транснационалната мрежа на създадената преди деветдесет години в Египет организация „Мюсюлманските братя“. Както е известно, „братята“, също както и Ал Кайда и „Ислямска държава“, си поставят като крайна цел именно създаването на световен „халифат“. Само че, за разлика от тях, в настоящия период съзнателно не използват насилие, което на практика подобрява шансовете на ислямистите да укрепят позициите си, превръщайки се в незаобиколим фактор, определящ поведението на непрекъснато разрастващата се мюсюлманска общност в Европа. Днес „Мюсюлманските братя“ разполагат с най-голямата и силно разклонена мрежа от легални организации на континента, при това запазват изключително тесните си връзки със салафитите и джихадистите, което ги прави още по-опасни от тях.\nСпоред активистите на Islamic Wold Map, най-много ислямистки организации действат на територията на Великобритания (84), следвана от Германия, Австрия, Швейцария, Белгия и Франция. Освен от „Мюсюлманските братя“, по-голямата част от тази мрежа е създадена и се контролира от палестинското ислямистко движение ХАМАС и Комитета по религиозните въпроси на Турция (т.нар. Дианет).\nСпоред мнозина експерти, повечето европейски политици лекомислено се оставят да бъдат заблудени от двуличието на „Мюсюлмански братя“и другите ислямистки организации. Последните съзнателно не декларират истинските си цели пред европейската общественост, а в техен основен „бизнес-модел“ се е превърнала „борбата срещу исламофобията“. Именно под този предлог те получават основната част от официалното си финансиране. Така, от 2010 насам Европейската комисия и правителствата на Швеция, Германия, Австрия, Швейцария, Великобритания и Норвегия са отпуснали на ислямистките НПО общо 155 млн. долара. Други 157 млн. са постъпили по сметките им от Катар и Саудитска Арабия – от съответните правителства, или от благотворителни фондове, частни лица или пък от кралските семейства. Само през 2014 например Датската ислямска организация (Islamisk Trossamfund) е получила от катарското правителство 20 млн.евро, а Лигата на мюсюлманите в Белгия – 1,1 млн.\nНа практика обаче, ислямистките организации свеждат борбата си срещу исламофобията не толкова до пропаганда на „мирния ислям“, колкото до кампании срещу онези, които се съпротивляват на пълзящата ислямизация на европейското общество. Натискът срещу тях се осъществява дори в социалните мрежи. Във Facebook например действа групировката „Съобщи за антиислямски страници“, в която участват над 11 хиляди души. Тя се ръководи от имигранти от Пакистан и събира данни за всички ползватели и групи, които според нея, прокарват „антиислямска политика“, като прави всичко възможно за да блокира активността им в Интернет. Така, в началото на май 2017 членовете и засипаха с протести администрацията на социалната мрежа, принуждавайки Facebook да блокира групата „Република на атеистите“ (основана от отказалия се от исляма иранец Армин Наваби), която се подкрепя от 1,6 милиона души.\nПо-лошото обаче е, че мнозинството европейски либерални и леви политици действително вярват, че в своята „борба срещу исламофобията“ ислямистките организации се ограничават само със защита на правата на мюсюлманите. В тази връзка ще напомня скандалния призив на австрийския президент – социалдемократа Александър ван дер Белен, който през април 2017 поиска европейските жени да започнат да носят забрадки в знак на солидарност с жените мюсюлманки и изрази увереността си, че наистина скоро ще започнат да го правят.\nСпоред активистите на Islamic Wold Map, сред най-активните спонсори на борбата срещу „исламофобията“ е американският милиардер Джордж Сорос, чиято Фондация „Отворено общество“ през последните шест години е финансирала различни ислямистки организации с над 1,5 млн. долара. Както е известно, Сорос спечели много, спекулирайки срещу отделни държави, но днес очевидно се е ангажирал с далеч по-мащабни операции, опитвайки се инвестира в „хаотизацията“ на Европа. При това не става дума отделни случаи на спонсориране на „Мюсюлманските братя“, а за непрекъснат поток от грантове, чиито основен получател е т.нар. „Европейска мрежа против расизма“ (ENAR), за която се знае, че част от нейното ръководство, включително директора и Мишел Приво (белгиец, приел исляма), се състои от членове на „Мюсюлмански братя“. Самият Приво преди това беше вицепрезидент на организацията FEMYSO (Форум на европейските мюсюлмански младежки и студентски организации), защитаваща правата на младите мюсюлмани и интегрална част от глобалната мрежа на „братята“ (2).\nДруга организация, финансирана от фондацията на Джордж Сорос, е асоциацията за прокарване на исляма в Германия Inssan (3). Според Wall Street Journal, тя също поддържа връзки с „Мюсюлмански братя“ (4). Около 60% от финансирането и идва от държавите от Персийския залив, а в сградата на централата и в Берлин се помещават и две други ислямистки организации, намиращи се под наблюдението на Федералната служба за защита на конституцията в Бавария и Хесен, именно заради връзките им с „братята“. Самата сграда е собственост на Ибрахим Ел-Заят, директор на Федерацията на ислямските организации в Европа и един от ръководителите на европейската мрежа на „Мюсюлмански братя“.\nРазмерите на инвестициите в „европейския“ ислям действително са впечатляващи. В началото на май 2017 в шведския град Малмьо беше открита най-голяма джамия на Скандинавския полуостров, която побира 2000 човека и е на стойност над 3 млн. евро, платени изцяло от Катар. В съседна Финландия, кралската фамилия на Бахрейн е готова да инвестира цели 151 млн. евро за изграждането на гигантска джамия в Хелзинки (тя трябваше да бъде два пъти по-голяма от най-голямата протестанска църква в града), но след яростни спорове проектът беше отхвърлен от столичната община (5). Между другото, в Хелзинки вече има няколко джамии.\nОпитите за създаване на „паралелно общество“\nВ Малмьо обаче, строежът на джамията мина без каквито и да било дебати, макар в публикувания през миналата 2017 доклад на шведската Агенция за извънредни ситуации (MSB) да се посочва директно, че „Мюсюлмански братя“ работят за изграждането на паралелно мюсюлманско общество в страната, със свои собствени ценности, което в бъдеще би застращило единството на Швеция (6). В доклада на MSB се цитират думите на неофициалния идеолог на организацията Юсуф Ал-Кардауи: „Обикновено казвам на братята си в другите страни: опитайте да създадете собствено малко общество, вътрев в голямото, иначе ще се разтворите в него като сол във вода. През последните столетия еврейската общност за запазва именно благодарение на малките си общности, които са уникални по отношение на своите идеи и ритуали и са се наричали „еврейски гета“. Така че, опитайте да създадете свое мюсюлманско гето“.\nСпоред експертите от Агенцията, в Швеция вече функционира идеологическа мрежа от асоциации и организации, а европейската демокрация може да се окаже отличен инструмент за формирането на „халифата“. От една страна, ислямистите трудно могат да бъдат обвинени, тъй като в своя защита те апелират към принципа за равноправието и постоянно се оплакват от нарушаване на религиозните си права и на свободата на мненията. От друга страна обаче, те активно прокарват интересите си посредством бизнеса и политиката. Както се посочва в доклада: „тази активност може да окаже негативно влияние върху шведското общество, дори посредством различните директиви на ЕС и неговата политика в отделните сектори“.\nЕскалацията на ислямистката агресия\nРедица анализатори подчертават, че ислямизмът, като концепция, разединява европейските мюсюлмански общности и води до тяхната радикализация. А „Мюсюлманските братя“ и другите ислямистки организации играят ролята на своеобразни „драйвъри“ на този процес. Поради затворения характер на мюсюлманските общности, които непрекъснато се разширяват поради притока на нови имигранти, мнозинството обикновени европейци не са наясно, какво точно се случва в тях. Те например, могат да съдят за законите на шариата, които ислямистите се опитват да наложат на европейските мюсюлмани, само по хиджабите на жените-мюсюлманки или пък по скандалите, които провокират ислямистките организации, ако властите или бизнес-компаниите настояват да се спазва законът и европейският начин на обличане.\nВ същото време, повечето жители на Стария континент сякаш не забелязват че ислямът бавно но сигурно става част от живота им, включително чрез храната. Както е известно, т.нар. „халал“-храни, приготвени според изискванията на шариата, вече са част от западния начин на хранене. Според Reuters, през 2015 разходите за подобна храна в света са достигнали 1,1 трлн. долара, осигурявайки на производителите им печалби от 414 млрд. Заради ритуалното колене на животни, „халал“-храните бяха забранени в Дания, Швейцария и отделни белгийски региони. В останалите държави от Европа обаче, те се продават свободно и носят сериозни приходи, включително на „Мюсюлмански братя“. Според известния френски политолог Александър Дел Вале, само във Франция 60% от производството на „халал“-храни се контролира от „братята“, тъй като именно ислямистките организации, създадени от тяхната мрежа, сертифицират тази продукция, без което тя не може да се смята за „халал“. Става дума, в частност, за Съюза на ислямските организации във Франция (UOIF), в която членуват около 200 формации.\nСред филиалите на „Мюсюлмански братя“ в другите европейски държави са Ислямският център в Мюнхен, Ислямският център в Аахен или Финландската ислямска асоциация, обявена за терористична в ОАЕ заради осъществяваното от нея финансиране и подготовка на терористи.\nВпрочем, европейците все по-често се сблъскват и с негативната „обратна“ страна на ислямизацията, която вече засяга техните лични интереси или пък, когато изплуват скандални подробности за начина на живот вътре в мюсюлманските общности. Така, през 2014 местните ислямисти се опитаха да наложат обучение по ислям в няколко държавни училища в Бирмингам, а през май 2017 подобен скандал разтърси и Дания. В мрежата се появи клип с проповед на имама на джамията в Копенхаген Мундхир Абдала. На фона на черното знаме с надпис „Няма друг бог, освен Аллах“, той цитира на арабски хадиса, че Съдният ден няма да настъпи, докато мюсюлманите не победят и не изтребят евреите (7). Освен това, имамът обяви, че скоро ще се появи „халифат“, който ще започне война за обединяването на всички мюсюлмани и ще освободи джамията „Ал Акса“ в Йерусалим от ционистите.\nВпрочем, терористичните нападения в Европа и присъединяването на стотици (дори хиляди) европейци в редовете на „Ислямска държава“ (ИД) вече показаха, какви могат да бъдат резултатите от ислямизацията в Европа. През май 2017 съдът в датския град Холбек призна за виновна 17-годишна датчанка, приела исляма и планирала да взриви две училища (едното от тях еврейско) в Копенхаген. Смята се, че тя е била вдъхновена за това от действията на терориста Омар Абдел Хамид Ел-Хюсеин, атакувал през 2015 Голямата синагога в Копенхаген и застрелян от охраната и.\nПоказателно е, че „Мюсюлманските братя“ и другите обявяващи се за „умерени“ ислямисти не демонстрират открито връзките си с откровените екстремисти, опитвайки се да убедят европейските общества в своето миролюбие. Истината обаче е, че всички те са пряко свързани със салафитите и джихадистите. В тази връзка, от Islamic Wold Map дават за пример организацията „Глобална кампания против агресията“ (GAAC), създадена непосредствено след началото на американската интервенция в Ирак през 2003. Както се посочва в публикувания в началото на 2017 доклад на Глобалния център за изследване активността на „Мюсюлмански братя“ (GMBDW): „Макар че се представя за неправителствена, мирна, независима и образователна кампания, GAAC всъщност представлява своеобразен „чадър“, под който се обединяват салафити (уахабити), джихадисти, „Мюсюлмански братя“ и ХАМАС, някои от които се смятат в САЩ и Европа за терористи“ (8). Така, генералният секретар на GAAC Сафар Ал-Хауали е известен като един от учителите на Осама бин Ладен. Навремето той одобри нападенията срещу САЩ от 11 септември 2001, призовавайки за джихад срещу Америка и съюзниците и. На свой ред, президентът на организацията Абдул Рахман бин Омар Ал-Нуаими беше обявен от Вашингтон за един от спонсорите на Ал Кайда. Според автора на доклада (и президент на GMBDW) Стивън Мерли, самата организация GAAC представлява опит за обединяването на ислямските радикални сили под един покрив, за да могат по-ефективно да противостоят на американците и техните съюзници. При това, както се посочва в доклада, самите „Мюсюлмански братя“ въобще не крият желанието си да завоюват Европа: „Самият Ал-Кардауи твърди, че Ислямът „ще се върне в Европа като завоевател и победител, след като на два пъти беше прогонен оттам“. След което уточнява, че „както изглежда, следващото завоюване на Европа, по волята на Аллах, ще бъде осъществено с помощта на проповедите и идеологията“.\nВ потвърждение на тези думи, в края на миналата 2017 в Интернет се появи клип, заснет в един немски град, в който ислямски проповедник заявява на всеослушание, че само след няколко поколения Германия ще стане ислямска държава и дъщерите на германците ще трябва задължително да се омъжват за мюсюлмани. А най-скандалното е, че това става в присъствието на местните полицаи, които не правят нищо за да го спрат.\nСбърканата логика на политиката за дерадикализация\nТъй като в „Мюсюлмански братя“ не съществува ясна йерархия на ръководството и нейните филиали в различните европейски държави обикновено действат според конкретните обстоятелства (без разбира се да се отказват от общата цел – създаването на „халифат“), експертите ги разглеждат по-скоро като идеологическо течение, отколкото като „партия“. Както посочва обаче още през 2008, тогавашният заместник-председател (т.е. заместник на „имама“) на организацията Мохамед Хабиб: „ние имаме филиали в много държави по целия свят. Те изповядват една и съща идеология и имат едни и същи принципи и цели, но действат в различни условия. Това изисква определена децентрализация на техните действия. Затова всяка организация действа съобразно обстоятелствата и проблемите, с които се сблъсква“.\nВ доклада на GMBDW се посочва, че египетските „Мюсюлмански братя“ не крият принадлежността си към организацията, още повече, че тя не е забранена на Запад. Филиалите и в западните държави обаче не афишират принадлежността си „към „братята“ за да прикрият съществуването на създадената от тях глобална мрежа: „принадлежността към „Мюсюлмански братя“ може да се докаже само въз основа на щателния анализ на активността на тази организация и нейните лидери – какви контакти поддържат и кои мероприятия подкрепят и посещават… Това най-лесно може да се направи в Германия, където местните специални служби докладват, че „Ислямската общност в Германия“ е филиал на „Мюсюлмански братя“. Повечето филиали на организацията участват и във „Федерацията на ислямските организации в Европа“ (FIOE), чиито лидери въобще не крият връзките си с „братята“ (9).\nДруг пример е имамът-фундаменталист на джамията Ал-Фуркан в холандския град Айндховен Бакри Исмаил, който е активен член на GAAC.\nПроблемът на днешна Европа обаче е, че липсва политическа воля и мнозина политици се оказват некомпетентни по проблемите, свързани с пълзящата ислямизация на континента. Що се отнася до европейските специални служби, доколкото борбата срещу ислямизацията не влиза в техните преки задължения, те също нямат точна представа за развитието на този процес. В резултат от това, напоследък сме свидетели на парадоксалната ситуация различни ислямистки организации да получават средства от европейските правителства за „дерадикализацията“ на онези, които всъщност сами са радикализирали. Характерен пример за това е британската адвокатска организация CAGE в чието ръководство участват редица бивши ислямистки терористи и която на практика и днес продължава да подкрепя джихадистите. Така, един от директорите на CAGE е Моазам Бег (10) – британски гражданин от пакистански произход, който в течение на три години беше задържан в американския затвор в Гуантанамо заради членството си в Ал Кайда и финансирането на тренировъчни лагери на джихадистите в Афганистан. Между другото, CAGE се обяви в защита и на прословутия касапин от Ислямска държава Мохамед Емуази (известен като Джон Джихадиста), критикувайки официален Лондон, че след 11 септември 2001 обвинява за всички жестокости по света само мюсюлманите. Шефът на CAGE Асим Куреши пък квалифицира Джон Джихадиста, като „прекрасен млад човек“ (11).\nНаскоро британските специални служби все пак се заинтересуваха от активността на CAGE и задържаха директора по международните въпроси на организацията Мохамед Рабани. В отговор CAGE стартира кампания за отмяна на антитерористичния закон, приет преди време от властите във Великобритания, въз основа на който бе осъществено и задържането на Рабани.\nЕвропа: новото бойно поле на Ислямска държава\nВоенната победа срещу силите на Ислямска държава (ИД) в Ирак и Сирия изведе на преден план редица нови проблеми в сферата на сигурността, най-големият от които е свързан с връщането на оцелелите чуждестранни бойци на ИД в европейските държави, чиито граждани са те, и прехвърлянето на терористичната борба на територията на Стария континент. Както е известно, по време на най-големия възход на ИД, в редовете и се сражаваха над трийсет хиляди чуждестранни граждани, шест хиляди от които са дошли от Европа, 14 хиляди от Азия, а близо десет хиляди от Африка. В тази връзка закономерно нарастват опасенията, че ИД подготвя нови мащабни терористични нападения, включително в Европа, използвайки своите бивши бойци, придобили „безценен“ опит в Сирия и Ирак и готови на всякакви жестокости. В същото време обаче, повечето експерти смятат, че тероризмът в Европа вече се променя, а съдейки по последните събития, европейските специални служби и правоохранителни органи не са напълно готови за това.\nСпоред Глобалния индекс на тероризма, публикуван ежегодно от Института за икономика и мир (IEP) в Сидни, Австралия, през 2016 в развитието на този феномен в световен мащаб са се очертали две разнопосочни тенденции. От една страна е бил фиксиран рязък спад (с 22%) на жертвите на терористичните нападения, чиито брой е достигнал 25 673. От друга обаче, броят на държавите, в които през тази година е имало поне една жертва на тероризма, е нараснал от 65, през 2015, до 77, през 2016, което е най-високият показател от 2000-та насам.\nПоне на пръв поглед, ситуацията в държавите от ЕС изглежда малко по-добра. По данни на Европол, в периода от 2014 до 2016 броят на терористичните нападения (в него организацията включва както осъществени, така и предотвратени атаки) е намалял от 226 до 142 (т.е. с цели 62%). През 2016 са фиксирани терористични нападения на територията на осем държави от ЕС, като над половината (76) са осъществени на територията на Великобритания. В резултат от терористичната активност в страните членки на Съюза са загинали 142 души (а 379 са пострадали), при това огромната част от тях – 135, при нападения на джихадисти. Освен това, статистиката на Европол показва, че през 2016 е нараснал броят на арестите на заподозрени в терористична активност (1002, от тях 718 са свързани с ислямисткия тероризъм). Броят на съдените за подобна активност също е нараснал – от 444, през 2014, до 580, през 2016.\nПрез миналата 2017 ситуацията по отношение на терористичната активност в държавите от ЕС беше твърде динамична. При това, също както и през 2016, най-тревожните съобщения бяха свързани с Великобритания. По-важното обаче е, че терористичните атаки, осъществени през 2017, вече не говорят за наличие на отделни ексцесии в рамките на мирния (като цяло) живот на континента, а по-скоро за своеобразна необявена война, в която противникът се оказва изключително опасен, коварен и прикрит. Ситуацията се усложнява допълнително от факта, че съдейки по всичко терористите вече са се адаптирали към текущите антитерористични възможности на държавите от ЕС и са възприели нова тактика на подготовка и осъществяване на терористични нападение (виж долната карта).\nНай-големите терористични атаки в Европа, осъществени с автомобили от 2016 насам\nНа първо място, в повечето случаи днешните терористи формално не принадлежат към която и да било радикална организация. Обединява ги само общата идея – победата на „истинския ислям“ и създаването на „глобален халифат“. Сред доказателствата за това е, че ИД далеч невинаги поема незабавно отговорността за едно или друго терористично нападение, а след като научи за него от медиите известно време изяснява подробностите и преценява възможните рискове от това за собствения и имидж. На практика обаче, всички терористични нападения, осъществявани от ислямистите, се асоциират пряко или косвено с ИД, както беше навремето с Ал Кайда, когато тя беше най-голямата „емблема“ на ислямисткото движение. В резултат от това, дори правоохранителните органи на редица държави, които имат богат опит в борбата срещу ляворадикалните (Фракция „Червена армия“ в Западна Германия, „Червените бригади“ в Италия, „Аксьон директ“ във Франция) и сепаратистки организации (ИРА във Великобритания, ЕТА в Испания, Фронтът за освобождение на Корсика във Франция) не могат да го използват ефективно тъй като ислямистките терористи не действат като част от някаква организация, внедряването в която би помогнало за получаването на необходимата информация за нейната активност, включително да бъдат разкрити и арестувани лидерите и. В случая с изброените по-горе организации, този метод многократно е доказвал своята ефективност: след масовите арести на техните ръководители, редовите членове се оказваха неспособни да продължат борбата самостоятелно и организациите на практика се разпадаха, прекратявайки съществуването си.\nНа второ място, съвременните терористични нападения на територията на ЕС, осъществявани от ислямистите, предполагат използването на т.нар. „самотни вълци“ или на компактна група изпълнители. Запазва значението си и използването на терористи-самоубийци, както измежду имигрантите от първо поколение, така и на тези от второ и трето поколение, радикализирани в местните джамии, мюсюлмански центрове или чрез Интернет. При това, те избират за мишени на своите атаки обикновени хора, тъй като това – от една страна – е по-лесно, отколкото да бъдат атакувани обекти на стратегическата инфраструктура, военни, полически и други подобни цели. На всичкото отгоре подобни нападения гарантирано пораждат широк резонанс в медиите. На практика, плановете на „самотните вълци“ не са известни на никого, освен на тях самите, затова те много трудно могат да бъдат открити предварително. По правило обаче, вече след извършената от тях атака, се появяват свидетелства за странното им поведение, на които преди това почти никой не е обръщал внимание. Накрая, смъртта на терориста-самотник значително затруднява разследването на престъплението му.\nНа трето място, осъществявайки повечето терористични нападения в Европа, ислямистите предпочитат да не използват огнестрелно оръжие за да не се окажат в полезрението на полицията и специалните служби, разполагащи с осведомители в сферата на нелегалния оръжеен трафик, или пък на престъпните организации, които също не са сред техните съюзници. Вместо това, като основен инструмент на терористичния акт все повече се използват автомобили – съвсем в духа на терористите от 11 септември 2001, превърнали отвлечените от тях самолети в своеобразни „ракети“, или пък хладно оръжие, което може да се купи съвсем легално. По правило, терористите сглобяват използваните от тях взривни устройство в домашни условия, за да не привличат към себе си излишно внимание.\nЗакъснелите и неадекватни мерки за противодействие на тероризма\nВ момента правоохранителните органи в държавите от ЕС са изправени пред изключително трудната задача да разкрият и поставят под контрол радикализиращите се ислямисти, да не допуснат нови терористични нападения и да противодействат на самия процес на радикализация. На практика обаче, те по-скоро реагират постфактум на вече осъществените атаки, надявайки се, че предприетите мерки ще помогнат за предотвратяването им в бъдеще. Това се потвърждава и от статистиката за приеманите от ЕС решения за борба с тероризма: прави впечатление, че броят на тези мерки е нараснал съществено през 2001, 2005-2006, 2008, както и през 2015-2016, т.е. след осъществяването на големи терористични нападения или дори на поредица от такива нападения.\nТака, след терористичните атаки от 11 септември 2001 в Ню Йорк и Вашингтон и от 11 март 2004 в Мадрид, държавите от ЕС приеха обща дефиниция за тероризма; въведоха европейска заповед за арест; значително активизираха дейността на Европол; дадоха тласък на активността на Евроюст (органът на ЕС за съдебно сътрудничество – б.р.), който в частност координира сътрудничеството между компетентните държавни органи на страните членки при разследване на престъпления и съдебно преследване; създадоха Европейска агенция за гранична и брегова охрана (Фронтекс), която да контролира външните граници на Съюза.\nПрез декември 2016 Европейският съвет (включително и заради жестоките терористични нападения в Брюксел и Ница) взе решение за необходимостта да бъде приета нова Директива относно борбата с тероризма, която да замени директивата от 2002. Освен това, Съветът въведе система за регистрация на резервационните данни на пътниците (Passenger Name Record, PNR) и склони да прерагледа Шенгенското споразумение за границите.\nС подкрепата на координатора на ЕС по въпросите за борба с тероризма Жил дьо Кершов се разработват редица законопроекти и други инструменти на Съюза, насочени към усилване на борбата с тероризма. Приоритетите на ЕС в тази сфера са следните: стимулиране на информационния обмен между страните членки на Съюза; осигуряване на оперативна съвместимост между съответните бази данни, тъй като преди това различните бази данни, касаещи криминалната дейност или тероризма, не бяха свързани; укрепване на външните граници на ЕС; постигане на синергиен ефект между Европейския дневен ред в сферата на сигурността и дневния ред в сферата на имиграцията, които бяха разработени и реализирани поотделно, въпреки взаимодействието и дори известното дублиране между тях.\nПрез 2016 пък беше създаден Европейски антитерористичен център (ЕСТС), обединяващ представители на държавите членки и Европол, ангажирани с въпросите на борбата срещу тероризма. Смята се, че това е голяма стъпка напред в усилията за укрепване на общоевропейското сътрудничество в борбата срещу тероризма.\nЩо се отнася до сътрудничеството на общоевропейско равнише в сферата на разузнаването, членовете на ЕС се съгласиха да го активизират в рамките на неофициалната Група за борба с тероризма (CTG), в която ще участват ръководителите на европейските разузнавателни служби.\nРазширява се и сътрудничеството между полицейските и разузнавателни служби и съдебните органи извън рамките на ЕС, на двустранна или многостранна основа. Повечето държави, които имат проблем с тероризма, увеличават броя на срещите, усилват обмена на информация и съвместните разследвания. Очевидно е обаче, че това не е достатъчно. В тази връзка ще напомня само, че един от най-търсените терористи в края на 2016 – тунизиецът Анис Амри, осъществил терористичното нападение в Берлин на 19 декември 2016, беше открит съвсем случайно, когато един италиански полицай се е опитал да провери документите му в Милано, при което Амри е открил огън срещу него, ранявайки го, преди самият той да бъде застрелян. Все още не е ясно, как този човек е успял да прекоси безпрепятствена цялата територия на Германия, от север на юг, и след това да пресече няколко държавни граници.\nОсвен това, държавите членки, както и институциите на ЕС, също активно действат извън рамките на Съюза, стремейки се да развият партньорствата си в сферата на противодействието на тероризма с държавите от Средиземноморския регион (и, в частност, с Турция, Мароко и Тунис) и от Близкия Изток.\nИстината обаче е, че далеч не всички държави могат да отделят еднакво внимание на борбата срещу тероризма и да отделят необходимите за това ресурси. Много важни решения в тази сфера все още се приемат на национално равнище и не касаят целия Европейски съюз. Така, през 2016 Франция и Белгия приеха собствени планове за действие за борба с тероризма и радикализацията. Съдебната система във Франция и Германия беше променена така, че да бъде укрепен оперативният потенциал на техните служби за сигурност, включителон чрез използването на специални методи на разследване. Освен това, френското законодателство беше променено в резултат от което терористите вече ще лежат по-дълго време в затвора.\nКато друг важен приоритет се очертава борбата с финансирането на тероризма в киберпространството. Франция и Германия например, акцентират върху противодействието на използването от терористите на шифровани средства за комуникация и разработването на контрааргументи на джихадисткия дискурс в Мрежата. В тази връзка немският външен министър Томас де Мезиер обяви за създаването на нов център за информационни технологии за службите за сигурност, в който основно внимание ще се отделя на престъпността и тероризма в Интернет.\nСлед събитията от 11 септември 2001 се появиха множество анализи за това, как е могъл да се осъществи толкова мащабен терористичен акт. В повечето от тях се твърдеше, че използвайки асиметрична стратегия, ислямистките терористи са се възползвали от правата, свободите и възможностите, предоставяни от САЩ (прозрачни граници, човешки права и т.н.), превръщайки ги в критични уязвими точки на американската сигурност. Тези рискове с пълна сила се отнасят и за ЕС, при това се мултиплицират върху 28-те страни членки на Съюза.\nНеобмислената миграционна политика, трудно преодолимото социално разслояване, нерешителното поведение на правоохранителните органи, дори по отношение на доказаните радикални ислямисти, и некоординираните действия на държавите членки – всичко това формира благодатната среда, позволила на ислямисткия тероризъм да пусне дълбоки корени в Европа. Ето защо, днес Европейският съюз следва отново да анализира задълбочено съществуващата архитектура на противодействие на тероризма, като се опита да открие грешките, които не позволяват европейските граждани да бъдат напълно защитени от тази заплаха. При това се налага да се отдели специално внимание на международното сътрудничество между специалните служби на страните членки, обмена на оперативна информация между службите и съответните правителства, гарантирането на действен граничен контрол, регулиране на разпространението на огнестрелно оръжие и взривни вещества, пресичане на финансирането на терористичната активност, предотвратяване на радикализацията на населението и най-вече на младите европейски мюсюлмани.\nИстината обаче е, че дори ако бъде постигнат успех по всички очертани по-горе направления, ще бъдат ограничени само проявите на тероризма, но не и първопричината за него, която до голяма степен е свързана с изострящата се несправедливост на сегашния световен ред. За съжаление, съдейки по всичко, държавите от ЕС не са готови да се ангажират с решаването на този фундаментален въпрос, задоволявайки се с палиативни мерки за охрана на границите на Съюза. Тази стратегия обаче е дълбоко погрешна и със сигурност ще се окаже губеща.


Как така ти платили такса, а тя е била към организаторите?!? Платили са на теб за да ти излезе в данъчната декларация. Няма как да платят на Гошо, а Пешо да ги декларира.\nУповавай се на божията вяра и всичко ще е наред\nТия гниди от А1, както и останалата сган са много трудни за преодоляване, просто внимавайте какво подписвате!!!\nВойводите потриват доволно ръце, завръщането им е близо!!!!\nTorbalan Trolski това ме изкефи - "руски devilx-ове" :)\nДобре е да търсите\nДа, това е правилния подход, доколкото можем да определим като правилно случващото се, но ме съмнява :(\nАми то явно това е целта, да няма много тракинг :)\nАбе ти си много опърничав, каза ти го и Sky мисля. Защо реши, че ги подкрепям? На какъв език да ти обесня, че не ги подкрепям, а питам на какво се възхищавате на бабикян, мая и останалите богоизбрани? Това искам да разбера, какво очаквате от тях, освен това да изгонят боката, нещо което е ясно...\nКакво да споря с тебе? Ти изобщо каква позиция имаш, освен да махнем Боко, да го смачкаме, и след това? Какво ще правим? Тошко ли ще те води през селската поляна, или генерал Атанасов? Или Татяна Дончева? Адвоката ли е твоя идол, дето му бил пълен графика и само таксите дето плащал на месец били...\nСпести ми да им отговарям :)\nИ аз това си мисля от известно време, даже 2 лева дадох да си пусна телевизията за един месец и гледам, че той скоро и предаване не е водил. А без него са като пилци на заколение тия дами и мъжаги. Ще излезе прав бат Санди Диков.\nАбе тоя адвоката ще излезе най-голямата мутра, а уж мутри вън. Гледайте как се репчи, без малко среден пръст ще покаже в парламента. Някъде към 11:30 - 12:10 часа се изявява като бияч, страшна работа. Чест и почитание! И както ти каза Sky, не всеки който не харесва тази паплач е от ГЕРБ или гроб...\nОсвен, че не може да казва р, не може и да "блои" и да смята на калкулатоЛ :)\nИ само да уточня биаро, че това не е на афера, пик, снайпер и шамайзер, а на Бенатова и Сашо Диков, втория е баща на идолите от мутри вън!\nУсещам вече промяната, България тръгва стремглаво напред! Ще се оправим, сигурен съм :)\nАбе само на мен ли ми стана адски гнусен тоя адвокат Хаджигенов, дето се мисли за целунат от Господ!! Интересното е, че ми стана по-гнусен дори от Бабикян, а той е много гнусен! Е ква беше тая коалиция, дето на 04 април приключила? Ами тия хиляди избиратели, означава ли че и те са му трявбали до...\nА подлежи ли цената на коментар?\nАко има предсрочни избори БОКО ЩЕ ГИ МАТИРА! Ще е много интересно :)\nДа, и Корни никаква я нямаше\nАбе гледах Евродиков, там се яви онзи боклук професор Минеков и се прави на най-информирания в държавата, а не казва защо другите двама капута (адвоката и онзи нечистоплъния арман) му пикаха в гъза? И уверен, че след две седмици нямало да има Боко. Разправя как с пръстче леко цапаш бюлетината и...


къде да купя суроватъчен протеин в Сандански България? | суроватъчен протеин Сандански България отзива\nКупи суроватъчен протеин в Сандански България\nСуроватъчен протеин е важно мускулна сграда и загуба на тегло добавка, която може да бъде скъпо да купуват в Сандански България, ако не знаете къде да търсите.\nМожеш винаги да донесе го да Сандански България себе си, но много пъти, това може да бъде непрактично ако ще да остане в Сандански България за какъв период от време.\nЩракнете тук, за да купуват суроватъчен протеин в Сандански България\nСуроватъчен протеин е лесно достъпна онлайн. Доброто нещо за закупуване онлайн протеин на прах в Сандански България е, че ще имате много по-добър избор на марки да избирате и цената ще бъде значително по-евтино, отколкото ако го купувате в магазин.\nАко знаете, че това, което трябва, преди да дойде да Сандански България и разполагате с адрес да превозва до тогава винаги може да я поръчате предварително преди да напусне дома, така че той чака за вас, когато пристигнат.\nЕдин от най-добрите онлайн здравни магазини, които може да се намира в Сандански България е Пукет здравен магазин, който носи голям избор на популярната марка суроватка на прах, както и креатин, глутамин, аминокиселини, витамини и много други Културизъм добавки. Доставката е бърза и безплатна и тяхната система за плащане онлайн е лесен за употреба, или с Paypal, кредитна карта или паричен превод.\nЕдна от причините, че суроватката е скъпо в Сандански България е така, защото тя трябва да се внасят и следователно трябва специални тайландски FDA одобрение, което е толкова скъпо, тъй като това е отнема време.\nНай-добрият начин да получите най-високо качество, маркови суроватка на прах в Сандански България е да го закупите онлайн от реномиран магазин.\nЗа щастие има няколко евтини форми на високо протеинови храни, лесно достъпни в Сандански България. Печено пилета се продават в повечето супермаркети Tesco-Lotus и по пътя страна сергии.\nкъде да купя Малина кетон в Свищов България?\nкупи Raspberry Ketone Plus в Mikhaylovgrad България


Imoti.net отличи най-добрите компании и брокери на пазара у нас - Bgonair\n21.03.2019 | 09:00 Редактор: Василена Василева\nОбща мечта за всички нас е да създадем уютен дом за нашето семейство. По пътя към тази мечта можем да изберем да вървим сами и да се сблъскаме с всички трудности или да потърсим помощ. И точно тук идват те - експерите в пазара на имоти.\nКои са най-добрите и на кои можем да се доверим, за да сбъднем мечтата си. Работата им през годината най-задълбочено следят от Imoti.net. Вчера те отличиха най-всеотдайните в това да ни предложат дома, който си представяме.\n"В четвърото издание на "Годишни награди на Imoti.net" бяха отличени 14 компании и брокери със статуетки за добри практики в сектора на недвижимите имоти", сподели в студиото на "България сутрин" мениджърът на Imoti.net Снежана Стойчева.\nТя отбеляза, че през последните години все по-добри агенции за недвижими имоти се появяват на пазара.\n"Това е сектор, в който няма нито саморегулация, нито държавна регулация. Въпреки това потребителите сами успяват да се ориентират кои са брокерите, на които могат да се доверят и компаниите, с които да работят. А Imoti.net безспорно има заслуги за това, тъй като отличаваме най-добрите сред тях", допълни още Снежана Стойчева.\nПотребителите също гласуваха за своите фаворити. Над 3000 души дадоха гласа си в категориите "Агенция на годината", "Брокер на годината" и "Сайт на агенция". Един от всички гласували ще спечели уикенд за двама в хотел "Астера" в Банско.


24-годишна подпийнала варненка отнесе две коли | Dnes.bg Новини\n24-годишна подпийнала варненка отнесе две коли\nБлъснала е паркирани коли, имала 1,52 промила алкохол в кръвта\n2 ное 2017 18:00, Анисия Иванова\n24-годишна подпийнала варненка отнесе две коли в ж.к. "Аспарухово", съобщиха от полицията в града.\nИнцидентът станал вчера около 1:15 часа вечерта. Жената била със "Сеат", но поради високата скорост и употребата на алкохол загубила контрол над автомобила и блъснала последователно лек автомобил "Сааб" и камион и "Фолксваген", паркирани на улицата.\nШофьорката получила контузия на глава, прегледана е и освободена, без опасност за живота. При извършената полицейска проверка е установено, че е употребила алкохол с концентрация от 1,52 промила в издишания въздух. По случая е образувана преписка, съобщиха от полицията.\nОще две жени предизвикаха тежки инциденти по варненските улици.\n63-годишна шофьорка блъсна майка и дете на бул. "Сливница" в морската столица. Те се разминали с контузии и без счупвания. Шофьорката е с разкъсано ухо.\nВ другия случай 62-годишна жена не спряла на "Стоп" и засече варненски "Сеат". При сблъсъка е пострадала виновната шофьорка - откарана е в болница с контузни наранявания, и 19-годишно момиче, пътувало в другата кола. То е с фрактури на гривнените стави. Двете жени са прегледани и освободени, без опасност за живота.\nОще по темата: Варнакатастрофапияна варненка\nТия некадърните шофьорки да целят полицейски коли и обекти пък дано им отвлекат вниманието от протестите за заплати и ги накарат да работят\nЗа съжаление си прав.Абсолютно неадекватни.Несъобразяването с околните и пътната обстановка е най малкото.Не са в час\nЗа турското СЪС СИГУРНОСТ\nСамо каруци за вас ***\nЗа стадото само каручки с обучени магаренца. Отдавна съм ви го казал.\nОще толкова млад, а вече толкова глупаав! Какво да кажа когато днес шуменска пиккла до военната болница - Варна ми отне предимството с ляв завой пред мой десен. Беше не повече от 30-годишна.\nНад 60 не бива да се шофира. По зле са от пияни.


Снимката на 20 април 2017 година - Новини\nСнимката на 20 април 2017 година\nпубликувано на 20.04.17 в 18:10\nДнес е кулминацията на събитията по повод 55 години от създаването на видинското училище "Иван Вазов“. В 10 часа започна празничната програма, а по-късно и тържественият педагогически съвет под наслов "Среща на поколенията". На него присъстваха бивши учители, директори и ученици на училището. В 18 часа тази вечер в драматичния театър започна и юбилейният концерт на училището.\nГрадушка падна след 14,20 часа в Монтана в продължение на осем минути, съобщават от местната управа. Големината на леденото зърно е била колкото грахово.\nПоради неподходящите метеорологични условия, планираното за днес обследване на тръбата за София на тунел "Витиня“ на автомагистрала "Хемус“ бе отложено, съобщиха от Агенция "Пътна инфраструктура" (АПИ). Всички граждани и транспортни фирми могат да получават информация за актуалната пътна обстановка от безплатното мобилно приложение LIMA, както и на Интернет страницата на АПИ.\nДвижението на моторни превозни средства с височина над 3 метра по пътя между селата Миланово и Горна бяла речка, в област Монтана, да се извършва с повишено внимание, поради почистване на надвиснали клони, предупреждават от АПИ.\n72 нарушения установили пътните полицаи в област Видин при 24-часовата специализирана полицейска операция за контрол на скоростта, организирана от Европейската мрежа на службите на Пътна полиция. В проверките по пътищата в областта са участвали осем пътни полицаи.\n123 нарушение са установени на територията на област Враца по време на 24-часовата специализирана полицейска операция за контрол на скоростта, организирана от Европейската мрежа на службите на Пътна полиция. Двама водачи са установени за употреба на наркотични вещества, един водач след употреба на алкохол.\nКметът на община Мездра обяви 20 април /четвъртък/ за траурен ден в памет на Йото Ахчийски, който загина при катастрофа на магистрала "Тракия" на Великден.\nОтчетите на общинските предприятия в община Видин за миналата година, както и на трите дружества в ликвидация, ще бъдат представени на заседание на Общинския съвет в края на месеца. На него ще бъде представен и отчетът на откритото през 2015 година Регионално депо за битови отпадъци.\nНеобходимост от предоставяне на терен за разширение на гробищния парк има видинското село Кошава. Част от гробищния парк, която е над изкопите от гипсовата мина в селото е неизползваема, каза кметът Венелин Венелинов. Фирма, която има производство в района е готова да предостави като дарение терен за разширение на гробищния парк. Въпросът ще бъде обсъждан на заседание на Общинския съвет.\nДържавен куклен театър Видин участва в 8 Международен фестивал за деца в сръбския град Зайчар. Спектакълът, с който кукленият театър се представи е „Глупавият Ханс" по Братя Грим.\nОсмият областен преглед на вокалните състави и индивидуални изпълнители започна в Младежкия дом във Враца. Целта на инициативата е да се стимулира творческата изява на децата и младежите, обясни Виктория Димитрова от Младежкия дом. Инициативата продължава и утре от 10 часа.\nУченици от специализираната паралелка по биология към СУ "Цар Симеон Велики" във Видин демонстрираха как може да се свари мед от глухарчета.\nПрофилираната природо-математическа гимназия "Екзарх Антим I" и Средно училище "Цар Симеон Велики" във Видин ще бъдат домакини на XXXIII Национална олимпиада по информатика на 21-ви и 24-ти април, петък и събота.\nЗа втора поредна година "Враца софтуер общество“ ще превърне града в IT столица на Северозападна България. От петък до неделя /21 - 23 април/ във Враца ще се проведе хекатонът- Hack Vratsa. В HackVratsa могат да участват всички ученици, студенти и работещи, с интереси към програмирането, дизайна и предприемачеството. Целта на инициативата е заедно в екип да формулират концепция за софтуерен продукт и да стартират работа по неговото разработване. В помощ на участниците има опитни ментори-програмисти, които ще дават насоки.\nНова атракция ще се предлага в Археологически комплекс "Калето" в Мездра. С докладна записка до Общинския съвет, кметът Генади Събков предлага допълнение към Наредбата за определяне и администриране на местните такси и цени на услуги в частта - Услуги на АК "Калето", да бъде добавена услуга "Стрелба с лък". С това се очаква да се увеличи броят на посетителите, което ще доведе до увеличаване и на приходите от дейността на комплекса.\nНа 21 април ще бъде проведен приемен изпит за курса по водно спасяване, организиран от Българския червен кръст във Видин. Осем мъже и две жени са записани за обучението, каза главният специалист в Областния съвет на Червения кръст Момчил Петров. За да започнат подготовка, те ще трябва да покажат, че са добри плувци. Завършилите този курс могат да започнат работа като водни спасители, каза Момчил Петров. За обучението се заплаща такса, която е обвързана с минималната работна заплата. Курсът е в продължение на месец, като включва практически занятия и теория. За да получат сертификат, преминалите обучението трябва да положат изпити.\nМаратон на четенето стартира в Детския отдел на Регионална библиотека “Гео Милев” в Монтана. Той има характер на програма за лятно четене със състезателен принцип.\nЗа трета поредна година регионалната библиотека във Враца се включва в Световната нощ на книгата. Инициативата е посветена на Световния ден на книгата, 23 април. Залите на библиотеката ще са отворени в събота от 18:30 до 23 часа. Ще има забавни игри, работилници, представяне на нова книга и прожекция на български филм.\nТази вечер Видин се включва в честванията по повод 80 години от написването на „Дунавското хоро“. Началото беше от 17 часа на откритата сцена пред Художествената галерия, където градски духов оркестър изпълни популярни маршове и хора на Дико Илиев. Интересът към инициативата беше слаб.\nВидинският държавен архив организира паметна вечер, посветена на творчеството на поета Крум Каменов.\nЦърквата ще отбележи утре, 21 април, Богородичния празник "Живоприемен източник“, който винаги се почита на Светли петък - седмицата след Възкресение Христово, съобщават от митрополията.\nРадио Видин Новини Видин Враца Монтана Снимката на 20 април 2017 година


Благотворителен концерт в помощ на бездомни животни организират тази събота, 21.01. от хардкор групата Last Hope и приятелите им от още 3 банди. Шоуто ще бъде в столичния клуб The Box от 19:30 ч., а събраните приходи ще бъдат дарени на българския клон на международната организация за защита на животните „Четири лапи”. Освен Last Hope, ще свирят Резервен план, F.A.Y.D. и още една група, която ще бъде обявена в последния момент.\nПрочети още: Четири хард-кор групи забиват утре в клуб The Box в подкрепа на бездомните животни\nГотвят промени в наредбата за приютите\nТихомир Тончев, в-к "24 часа"\nБездомните кучета може да бъдат настанявани от общините във временни приюти. В тях обаче трябва да има подходящи играчки за псетата, стените и покривът да са добре изолирани и да бъде осигурена подходяща вентилация, гласят промени в наредба на министерството на земеделието.\nВ затворени помещения или къщички може да се настаняват група и до 20 кучата. Всяко от тях трябва да разполага с минимум 1 кв. метър площ. Изисква се да има и външно отделение за разходка и игра. То не може да е с размери, по-малки от 12 м на 2,4 м, и трябва да е покрито с трева, пясък, чакъл или бетон.\nПрочети още: Готвят промени в наредбата за приютите\nОткриха прародината на кучетата\nСкандали тресат федерация по кинология у нас\nДомашен котарак спаси от смърт учителка и майка й\nВлязоха в сила промените в Закона за защита на животните\nВсички обяви (3862)\nИзгубени и намерени (769)


Извит геймърски монитор Samsung Odyssey G7 | Digital.bg\nПубликувано на 23.07.2020 00:05 / oт\nВ премиерно видео, в края на месец Юни, Digital.bg ви показа един много интересен геймърски монитор, който беше представен по време на CES 2020 в Лас Вегас. Това беше футуристичният Samsung Odyssey G9, който набързо набра популярност и едва ли има запален геймър, който да не мечтае да го притежава. Днес, по-малко от месец по-късно, вече сме готови с подробното видео ревю и преките ни впечатления от събфлагмана от тази нова геймърска серията. Уважаеми дами и господа - Samsung Odyssey G7.\nПървото нещо, което ни прави впечатление е, че мониторът отново е с атрактивен извит дизайн. Гърбът е релефен, а грозните кабели могат да се скрият в стойката, която има пригодени за целта улеи във вътрешността си. На стойката има и изскачащо уше за поставяне на слушалките, когато не ги използвате.\nМного ефектни са решетките на говорителите в долната част на монитора, които имат самостоятелна LED подсветка със сменящи се цветове. В задната част също има декоративен светещ елемент, който придава на монитора футуристична и дори извънземна визия. Това е геймърска машина, а както знаем геймърите обичат светещите декорации.\nСтойката е с мултифункционална регулация. Тя може да се върти настрани, фронтално и нагоре, като забележете ходът е доста голям. Това е направено от Samsung, за да можете да завъртите монитора вертикално при нужда. Както знаем това разположение е много удобно за работа с някои графични програми. Все пак са единици професионалните геймъри, които изкарват парите си с гейминг и мониторите често се използват не само за забавление, но и за работа, а хубавите геймърски монитори като този са чудесно решение за хора, които се занимават с графики, фото и видео обработка.\nТук идва момента да преминем към техническите характеристики на Samsung Odyssey G7, които са доста впечатляващи. Моделът се предлага в две версии с различен размер на екрана – съответно 27“ и 32“. Ние избрахме за тест по-малкия, като при него резолюцията е реципрочна с тази на по-големия - 2560x1440 пиксела. Съотношението на страните е 16:9, а типичният контраст 2500:1. Доволни сме от яркостта - 350cd/m2, те гарантират добра видимост, дори в стаята да по-светло и да влиза директна слънчева светлина.\nПериферните изходи на монитора са достатъчно и разнообразни. Те включват 2 Display Port-a 1.4, HDMI 2.0, 2 USB версия 3.0, аудио изходи и други. Ще отбележим също така, че мониторът поддържа технологията G-Sync.\nИ на финала на нашето видео ревю, можем да кажем няколко думи за цена. Тя в сравнение с Odyssey G9, G7 е значително по-евтин. G9 все още не се продава в България, като по информация която намираме в Интернет пространството, излиза че той се очаква да се появи след 13 Август, като цената му ще бъде 2799 лева.\nOdyssey G7 пък вече е наличен за продажба, като нещо което ни прави впечатление на база онлайн магазините в които го намираме е, че цената за 27-инчовият му вариант C27G75T и за 32-инчовият C32G75T е доста сходна. Тя започва от около 1200 лева.


Свалиха името на Тръмп от сграда в Ню Йорк - Bgonair\nСвалиха името на Тръмп от сграда в Ню Йорк\nЗлатен фазан с прическата на милиардера се превърна в хит в Китай\n17.11.2016 | 22:52 Редактор: Тодор Петров\nНедоволството и интересът към новоизбрания президент на САЩ Доналд Тръмп не стихват. В Ню Йорк премахнаха инициалите му от училищна сграда, а в Китай мнозина разпознаха прическата на милиардера в гребена на златист фазан.\nСадик Хан: Американците са добре дошли!\nПремиерът на Япония ще е първият лидер, който ще се срещне с Тръмп\nЖителите на луксозна сграда в Ню Йорк, построена от компанията на Тръмп, премахнаха буквите на името му от фасадата. Близо 600 души се подписаха в петиция с молба за преименуване на жилищния комплекс.\nХората споделят, че не желаят да обитават апартаменти, които носят името на милиардера. Някои от тях споделят, че отстраняването на инициалите на тръмп е като глътка свеж въздух.\nА в Китай златен фазан се превърна в истинска сензация, заради жълтия си гребен, който мнозина оприличиха на прическата на Доналд Тръмп. Птицата привлича голям интерес от страна на посетителите в зоологическата градина.


Става въпрос за репутацията на VIG - Melange Bulgaren\nНачалоAвстрияСтава въпрос за репутацията на VIG\nAвстрияБългарияинтервюБизнес, закони и политикаполитика\nИнтервю на Маркус Бернат за в.“Дер Щандард“\n„Става дума за 1,25 милиона български граждани, които са осигурени в пенсионен фонд “Доверие” и за над два милиарда лева депозирани в този фонд.\nВ интервю с Маркус Бернхард от „Дер Щандард” в София шефът на Комисията за финансов надзор Стоян Мавродиев отправя обвинения срещу български предприемачи, които по негови думи се опитват да повлияят на работата на комисията чрез своите медии.\nДер Щандард: Продажбата на пенсионен фонд „Доверие” от мажоритарния собственик Виена Иншурънс груп (VIG) предизвика голямо негодувание в България. Българският президент предупреди, че изплащането на милиарди лева собственост на български пенсионери е под въпрос. Вярна ли е неговата оценка?\nМавродиев: Научихме за тази продажба преди два месеца и то само благодарение на едно прес съобщение на страницата на VIG. Досега така и не сме получили официален документ удостоверяващ сделката, което е малко необичайно. Предполагаме, че VIG притиска купувача United Capital да кандидатства за получаването на лиценз, за да можем ние да започнем с проверката. В крайна сметка става въпрос и за репутацията на VIG като сериозна международна компания.\nДер Щандард: Купувачът очевидно е фирма фантом.\nМавродиев: Разбира се, аз също съм запознат с медийните разследвания за United Capital. За мен като гражданин случаят не вдъхва доверие. Но като ръководител на Комисията за финансов надзор не мога да правя заключения базирани на публикации в пресата. Няма да правим никакви компромиси относно надежността на инвеститора. Ще проверим най-подробно източниците на приходи на United Capital, легитимността на техните финансови средства, техния опит и реалната структура на собствеността. Може да бъде рисково за цялостната ни финансова система, ако одобрим подобна финансова сделка, без да сме наясно, кой е истинският собственик. Става дума за 1,25 милиона български граждани, които са осигурени в пенсионен фонд “Доверие” и за над два милиарда лева (640,00 милиона евро) депозирани в този фонд.\nДер Щандард: И вие не бихте имали проблем да кажете „не” на тази продажба?\nМавродиев: Ни най-малко. И ние определено няма да се съгласим с продажбата на този пенсионен фонд, ако имаме дори и един процент съмнение относно надежността на купувача.\nДер Щандард: Българите имат много ниско доверие относно начина, по който компаниите правят бизнес в страната. По отношение на прозрачността и спазването на законите в сферата на икономиката, според проучвания, те се доверяват на европейските институции, но не и на българските. Бъркат ли българските граждани?\nМавродиев: По отношение на финансовия сектор в България ние вече имаме много висока степен на прозрачност. Законодателството в България в тази област беше изцяло обновено през последните години. Като Комисия за финансов надзор имаме високи изисквания към публичните дружества и към финансовия сектор като цяло. Българска народна банка има същите изисквания към банковия сектор. По тази причина банките в България са в добро състояние. В нашата страна нямаше нито един фалит по времето на финансовата криза. И точно благодарение на доброто състояние на финансовия сектор се радваме на присъствието на силни международни играчи с големи пазарни дялове като например UniCredit BulBank.\nДер Щандард: Как тогава си обяснявате недоверието на българите към тази компания?\nМавродиев: Българите имат доверие в много малко неща в днешно време. Те вече не вярват на политиците, защото имат усещането, че през последните 20 години на преход от комунизъм към пазарна икономика са били излъгани. Затова те не вярват на болшинството влиятелни български предприемачи, защото считат, че те са забогатяли по непочтен начин.\nДер Щандард: И това е невярно?\nМавродиев: Това не е невярно. Наистина беше така. Българите бяха мамени от голяма част от партиите, които управляваха страната. Тези партии обещаваха структурни реформи и по-висок стандарт на живот, но те не изпълниха тези обещания.\nДер Щандард: Това отнася ли се и за вашата партия ГЕРБ?\nМавродиев: Аз бях един от основните критици на бившия финансов министър Симеон Дянков. Това е широко известен факт в България. Ние не постигнахме никакви успешни структурни реформи в публичния сектор: нито реформа на здравеопазването, което е пред срив, нито реформа на пенсионната система, на публичната администрация и т.н. Финансовият министър беше един не-реформатор, един провален министър, който в момента се опитва да играе ролята на неразбрания реформатор. Той провеждаше единствено политика на икономиите. Това беше една от основните причини да падне предишното правителство през февруари тази година и да загуби шанса отново да спечели мнозинство на изборите. Докато политиците не решат проблема с прозрачността и концентрацията на собствеността в икономиката, нищо няма да се промени. Хората ще продължават да протестират срещу всяко следващо правителство.\nДер Щандард: Каква е ролята на Комисията за финансов надзор в сегашното време на протести и политическа безизходица в България?\nМавродиев: Ще ви дам един пример: миналата седмица подадахме жалба към главния прокурор на София срещу бившите министри на финансите и енергетиката Симеон Дянков и Трайчо Трайков, както и срещу инвестиционната фирма Булброкерс АД, която се контролира от Иво Прокопиев и която е била назначена от тогава действащото правителство като консултант. По наше мнение интересите на България са били накърнени чрез една приватизационна сделка.\nДер Щандард: Моля пояснете по-подробно.\nМавродиев: След едногодишно разследване открихме действия, които доказват, че е извършена пазарна злоупотреба. Според нашите експерти загубите за държавата са за около 87 млн. лева. През 2011 г. българското правителство взе решение да продаде оставащия държавен дял от 33 процента от електроразпределителните дружества, който вече се управляваше от EVN. Чрез манипулации на фондовата борса българското правителство успя да постигне по-ниска от реалната пазарна цена. По този начин българският бюджет беше очевидно ощетен. Сега зависи от главна прокуратура да реши, дали ще назначи предварително разследване. Разбира се нашата цел не е да се предприемат правни действия срещу EVN като купувач. Тя е действала само в интерес на дружеството и неговите акционери.\nДер Щандард: В българските бизнес среди съществува голяма доза съперничество. Как се отразява тази атмосфера върху работата на вашата комисия?\nМавродиев: В страната има медийни групи с висока концентрация на собственост, които се опитват да влияят както на политиката, така и на публичните институции, включително и на Комисията за финансов надзор. Наскоро се изказах публично срещу една от тези групи – Икономедия, чийто мажоритарен собственик е Иво Прокопиев. Водим редица съдебни дела срещу неговата група, но не само. Българските медии публикуват неверни истории, с които се опитват да манипулират гражданите, само защото тези медийни корпорации са недоволни от някои решения на комисията по финансов надзор. Повечето техни сделки се наблюдават именно от нашата комисия.\nСлучаят с господин Прокопиев е такъв, че някои от неговите фирми се финансират от частни пенсионни фондове в България. Тъй като ние сме задължени да защитаваме интересите на българи, които инвестират своите пари в тези фондове, сме назначили редица разпореждания, според които тези фондове – Доверие и Алианц – трябва да върнат поверените им активи. Ние считаме, че част от тези инвестиции не са достатъчно сигурни за бъдещите пенсионери и са прекалено рисковани. В следствие на тези наши решения беше организирана медийна кампания срещу Комисията за финансов надзор.\nСпоред мен тази тенденция е опасна. Трябва да има граници, да има разделение между бизнеса и неетичното поведение, което има за цел да накърни репутацията на публичните институции, като разпространява неверни, манипулирани истории. Високите морални ценности са само фасада за тези компании. В действителност става въпрос за облагодетелстване на дадени интереси, като в същото време се оказва натиск върху държавните органи да не си вършат работата като хората.\n„Es geht um die Reputation der VIG“\nInterview | Markus Bernath\nПредишна статияНад 1 000 регистрирани за участие във форума „Кариера в България. Защо не?” 2013\nСледваща статияВ отговор на обвиненията


Осем нови случая на COVID-19 в областта, за страната са 120 - DenNews.bg\nОсем нови случая на COVID-19 в областта, за страната са 120\n120 са новите случаи на коронавирус у нас за последното денонощие, което е с 93 повече от отчетените в неделя 27 заразени. Направени са 16 070 теста (PCR и антигенни) т.е. с 11 929 повече спрямо отчетените 4141 ден по-рано. Така процентът на положителни проби леко се повишава - от 0,65% до 0,74%.\nОсем са новите случаи в област Кюстендил, показва справката на Единния информационен портал.\nОбщо потвърдените случаи на коронавирус в България вече са 421 152. Направени са общо 3 082 674 PCR и антигенни тестове, като средният процент на положителните проби от началото на пандемията е 13,66%- спад с 0,06%.\nАктивните случаи леко намаляват и вече са 9966, което е с 260 по-малко спрямо предния отчет.\nВ болниците също има спад, като броят на хората там е 1698, което е с 47 по-малко. Намаляват и пациентите, настанени в интензивни отделения - 200 - със 7 по-малко.\n370 души са се възстановили и общата им бройка е вече 393 186.\nПочинали за последното денонощие са 10 пациенти, с 9 повече от отчетения ден по-рано 1 смъртен случай. Така официално жертвите на COVID-19 у нас вече са 18 000.\nОбщо 13 437 медицински лица са сред официалните случаи на коронавирус, т.е. без промяна.\nПод карантина са 7438 души - спад със 783.\nЕдинният информационен портал предоставя данни и за поставените дози ваксини. Те са общо 1 668 677 т.е. 13,25%, като хората със завършена втора имунизация са вече 753 375, т.е. 10,9%. За последното денонощие има 8505 поставени ваксини. От тях 4559 са втори доза, а 3946 - първи.\nНай-много заразени са открити в София-град - 36, следва Пловдив с 11. В 5 области - Пазарджик, Разград, Силистра, Търговище и Хасково, няма регистрирани нови случаи.\nДнес времето ще е по-топло от вчера, но следобед ще има облаци\nКацаров свиква Областните щабове за справяне с пандемията\nФитнес инструкторка от Дупница поде кампания в помощ на прикован към леглото спортист\nУсловни присъди за брата и сестрата от Крайници, държали и произвеждали дрога в къщата си\nЛек спад на новите случаи на коронавирус у нас, един е установен в област Кюстендил


Salmorejo - Рецепти Thermomix | Терморецепти\nСупи2 Minutos6 хора\nSalmorejo е едно от ястията, които често приготвям през лятото. Същото като него гаспачо и Студена супена пъпеш Те са много апетитни ястия, когато температурите са високи, защото, когато се приемат студени, Освен че ви подхранват, те ви освежават.\nSalmorejo е винаги Придружавам от варени яйца и шунка, но също така е много вкусно с риба тон и скариди.\nТова е типично ястие от Андалусия и има различни версии за него. Ето ти моята, за да видиш какво мислиш.\nТипично ястие от испанската гастрономия.\n1 к зрели домати\n110 г необработен зехтин\n100 г трохи от хляб (аз използвам нарязан хляб)\nПърво готвим яйцата и ги запазваме. Нарязваме шунката на малки парченца и също запазваме.\nВ чашата добавяме доматите, чесъна и солта. Ние програмираме 1 минута и 30 секунди, прогресивна скорост 5-7-9.\nДобавяме хляба и оцета. Ние програмираме 20 секунди, прогресивна скорост 6-8.\nДобавете маслото и разбъркайте за 20 секунди при прогресивна скорост 3-5 или докато не бъде напълно интегриран.\nСервираме студено, придружено с много мляно варено яйце и шунката, която сме си запазили.\nПовече информация - Гаспачо / Студена супена пъпеш\nОткрийте други рецепти на: Предястия, Лесно, По-малко от 1/2 час, Летни рецепти, Супи и кремове\nПълен път към статията: Терморецети » Рецепти на Thermomix » Супи и кремове » Салморехо\nТова е едно от любимите ми ястия, тъй като имам термомикс, заради това колко богато и лесно се прави.\nХареса ми, че сложих и предварително отцедения тон в гевгир, за да не добавя масло.\nКаква страхотна снимка!\nThe_NAVEGANTE каза той\nЗа Кордован като мен, виждането, че правиш нарязан хляб за Саморехо, ми се струва обида. Добавете галета Abogado (град), хляб Telera или поне Barra с включена кора. Смесете за по-дълго и ще забележите разликата в текстурата. Винаги има оцет и се добавят няколко чаени лъжички захар, за да се противодейства на киселинността. Вкусът се променя напълно и ще спечелите. Всичко най-хубаво.\nОтговорете на El_NAVEGANTE\nНаправих го по същия начин в събота и излезе много кисел (никой не повтори и хвърли останалото). По-късно ми казаха, че салморехото не трябва да има оцет, знаеш ли нещо? . поздрав\nОпитайте рецептата, която правя. През лятото правя много гаспачо и салморехо и винаги излиза перфектно. Добавям малко оцет (20 гр.) И е много добър. Ако опитате, кажете ми как сте? Надявам се че го харесваш. Всичко най-хубаво.\nЗдравейте Елена, аз съм мари, когато правите нормално гаспачо Имам парче диня, когато смачкате всичко заедно и ще видите колко е добро, придава много добър вкус и не прави диня сенота хаааа гаспачоо, тогава вие кажи ми добре, надявам се да нямаш смелост Ако имаш някакво канвио, това е ПОЗДРАВЛЕНИЕ. ДО УТРЕ. Хааа месец, ще забравя в сряда ще направя кафявия ориз със спанак, после ще ви взема с тара.\nЩе опитам Мари, ще ти разкажа за това. Благодаря ви много за вашите предложения, те са страхотни. Направих пъпеша гаспачо, който ми казахте и той е изискан. Прегръдка.\nМного е добре, приготвихме го за обяд и синът ми вече пита дали ще го направя отново утре. Благодаря ти.\nМного съм щастлива, Тере. Всичко най-хубаво.\nLazaro каза той\nЗа рецепта за салморехо с Thermomix гледайте това видео, което ще ви помогне много:\nОтговорете на Lazaro\nБлагодаря ви много, Лазаро. Видеото е страхотно. Благодаря ти.\nМного е добър, никога не го бях слагал в термомикса и страхотно, единственото нещо, че след като го направя го прекарвам през цедка, за да не останат семената на доматите и ако използвате хляб, го накисвам с вода и след това отцедете го добре, това което не правя е оцетът и изглежда страхотно.\nКолко добра Елена! Правя много често Salmorejo и Gazpacho, въпреки че не е през лятото. Следващият път ще го направя така. Всичко най-хубаво.\nЗдравей! В Севиля, с температурата, която имаме през лятото, в самия хладилник никога не липсва добър салморехо. Правя го по следния начин и излиза много гладко:\nМеля всичко заедно за 30 секунди скорост 5\nСлед това добавям 200 г хляб от предния ден, 150 г зехтин и 30 г оцет. Всичко се смачква отново за 30 секунди при скорост 5.\nПрограмирам 2 минути скорост 10 и voila! Той е много кремообразен, перфектно смачкан и няма много вкус на чесън.\nЗа сервиране добавям нарязана на кубчета шунка от серано, нарязано твърдо сварено яйце и дъжд зехтин.\nДа си оближеш пръстите !!\nОтговорете на Марисол\nМного благодаря, Марисол. Ще опитам със сигурност. Трябва да е вкусно. Всичко най-хубаво.\nМарисол. Аз, който съм от Кордоба, ви казвам, че вие сте най-успешен по отношение на приготвянето на салморехо, сложих хляба на деня, току-що закупено топло барче, не го накисвам и сложих около 280 грама. В миналото се е използвал остарял хляб, защото хлябът не се е правил всеки ден и това, което е останало, не се изхвърля и това е начинът да се възползвате от него, както и миги и много селски ястия, които се приготвят със застоял хляб .\nБлагодаря ви много за вашите показания, Лола !!\nПреди да имам термомикс, винаги бях казвал днес (дори бях опитвал), че салморехото има зелен пипер, лук ... практически дебел гаспачо ... но така (както посочих) е много по-добре, а също така, ако жена от Кордоба ми казва, не променям рецептата си за нищо!\nЗдравейте, аз също съм от Кордоба, правя го по същия начин като вас, това, което добавям е ябълка и пържено яйце, заедно с домата, хляба, олиото, солта, оцета и чесъна, премахвайки частта от център Така че излиза много добре и ябълката отнема киселинността, това е рецепта, която приятел, който работи в Caballo Rojo, известен ресторант тук в Кордоба, ми предаде.\nОтговорете на Наоми\nДобре, Наоми! Ще го опитам. Благодаря ти!.\nТой трябва да умре !!!!!! Направих две килоса домати !!!!\nВинаги бях опитвал смачканото от майка ми с пасатора, но с термомикса е много по-меко !!!!! Когато се опита, ще ме помоли винаги да го правя !!!!!! Благодаря ви момичета !!!!\nРадвам се, че ти харесва, Мария! и се надявам и на майка ти да го хареса.\nЗдравейте Елена, чела съм, че правите това ястие дори и да не е лято, защото в къщата ми, когато доматите през зимата не са много вкусни, се добавят няколко стръка кориандър и се сервират с много смлян пресен лук, след което се придружава с пържена риба, напротив q през лятото q тя се приема със сардини на скара d Punta Umbria.\nКогато ставам сутрин си мисля „какво ще правя днес, за да ям?“ Преглеждам рецептите ви и винаги получавам някои, защото днес зимно гаспачо и както в понеделник в Уелва няма риболов „Картофи с яйце и чоризо".\nБЛАГОДАРЯ ЗА ВАШИТЕ РЕЦЕПТИ, те са прости и бързи. Всичко най-хубаво\nБлагодаря ви много Непорочна ”. Какво добро предложение, защото обичам пържена риба. Поздрави и много се радвам, че харесвате нашия блог.\nЗдравейте приятели, отдавна не съм ви писал нищо, но всеки ден, когато посещавам мрежата, мина известно време, откакто ядем и с тези жеги и след това душ вода, исках salmorejo и веднъж отново сте триумфирали този изискан и моите деца, че с чесъна, че ако ужили мама ...... .. те го обичат .. целувки ... че всичко върви добре във вашия живот .. чао приятели ...\nБлагодаря ви много, Mileidis! Много се радвам, че ви хареса. Всичко най-хубаво.\nУважаеми всички !!!!!!!!!! Благодаря за вашите рецепти_; глупав въпрос ... белите ли доматите, преди да ги добавите? Bs\nЗдравей Елена, радвам се, че харесваш нашите рецепти. По отношение на доматите, аз ги кося, но не е необходимо. Всичко най-хубаво.\nЗдравейте, добре днес направих салморехото е много добро, но със селския хляб е по-добре, обелвам доматите, благодаря за вашите рецепти\nБеше вкусно. Благодаря!\nРейчъл Алманса каза той\nRiquissimo Благодаря ви много !!! 😉\nОтговорете на Ракел Алманса\nКолко хубаво, че ти хареса, Ракел. Благодаря ви, че ни казахте.\npatricia barco muñoz каза той\nЗдравейте, имам съмнение, кремовете, които сте сложили тук, трябва да са смъртоносни, но поради целиакия могат да бъдат направени без хляб, вашият не си струва, остава ли същият?\nОтговор на patricia barco muñoz\nЗдравейте Патриция, специално за хляба салморехо е необходимо ... ако не ... няма да е салморехо. Но защо не използвате хляб, подходящ за целиакия? Вече можете да го намерите в много магазини и ако не, можете да го приготвите сами вкъщи. Благодаря, че ни пишете !!\ntoñi бебета каза той\nЗдравейте, търся рецепта за салморехо, в която няма хляб, чувал съм, че много хора го заместват с моркови, би ли могъл да бъде адаптиран към тази рецепта? Благодаря ти.\nОтговор на toñi infantes\nЗдравейте toñi, нека да стигнем до него! Следете, че скоро ще го публикуваме 🙂 Благодарим ви за искането и че ни последвахте !!\nЯбълкови канелени глазирани кифли


В Народното събрание бяха връчени годишните награди на фондация „Искам бебе“ – „Ангели на благодарността“\nВ Народното събрание бяха връчени годишните награди на фондация „Искам бебе“ – „Ангели на благодарността“. На церемонията, която беше под патронажа на председателя на парламента Цвета Караянчева, награди „Ангели на благодарността“ получиха представители на изпълнителната и местната власт за техния принос към каузата на фондацията – „За повече деца на България“.\nНаша обща задача е да помогнем на всички с репродуктивни проблеми и във всеки български дом да проплаче дете, отбеляза председателят на Народното събрание пред присъстващите на церемонията. Горда съм, че съм патрон на това събитие, защото темата за детето е важна за всяко едно семейство, заяви Цвета Караянчева. Децата са нашето бъдеще, те са нашият въздух, за тях мислим и за тях живеем, добави тя.\nПредседателят на парламента изрази благодарност към всички, които са се включили и са подкрепили каузата на фондация „Искам бебе“ – „За повече деца на България“.\nПрез 2018 г. България се нареди на едно от челните места по финансово подпомагане на двойки с репродуктивни проблеми, подчерта на церемонията народният представител Иван Миховски. Той посочи, че вече има безлимитно финансиране на инвитро процедурите и не е необходимо нуждаещите се от тях да чакат повече от два месеца.\nНаграда „Ангел на благодарността“ получи финансовият министър Владислав Горанов. Тя му е присъдена за изпълненото обещание от правителството да осигури финансиране на нуждаещите се от инвитро процедури. Тази награда не е за финансовия министър, тя е за цялото общество, което намира сила в себе си да припознае репродуктивното здраве и грижата за родителите, които имат репродуктивни проблеми, като приоритет, заяви Владислав Горанов.\nЗаместник-министърът на здравеопазването Бойко Пенков съобщи при получаване на наградата си, че през миналата година има одобрени близо 4000 заявления за помощ от фонда за асистирана репродукция и 906 родени бебета. Клиничните бременности, настъпили след процедури, финансирани от държавата са 1124, посочи той и изрази надежда хубавите новини да продължават и занапред.\nЗа 9 години от създаването на си с подкрепа от Центъра за асистирана репродукция са се родили повече 7000 деца, отбеляза директорът на центъра д-р Мария Георгиева при получаване на наградата.\nСред наградените тази година беше кметът на София Йорданка Фандъкова за програмата на Столична община за финансово подпомагане на семейства и двойки с репродуктивни проблеми, нуждаещи се от инвитро процедури с донорски яйцеклетки.\nНа церемонията в Народното събрание награди получиха кметовете на Бургас, Варна, Стара Загора, Велико Търново, Враца, Асеновград, Благоевград, Тутракан и Дупница и областните управители на Смолян и Хасково. Всички те заявиха своята съпричастност към двойките с репродуктивни проблеми и желанието си да продължат да работят за тяхното подпомагане.